**Szent István Egyetem**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Szent István Egyetem Élelmiszertudományi Kar   
Élelmiszertechnológiai Intézet  
  
egyetemi docens**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1118 Budapest, Ménesi út 43-45.

**A munkakörbe tartozó, illetve a vezetői megbízással járó lényeges feladatok:**

A munkakörére irányadó kötelező tanításra fordított idő teljesítése, munkaideje legalább húsz százalékában tudományos kutatás folytatása, a fennmaradó időben, felettese utasítása szerint mindazon feladatok ellátása, amelyek összefüggnek az Egyetem működésével, és igénylik az oktató szakértelmét, ezen belül: előadások, szeminárium, gyakorlat, és konzultáció tartása elsősorban kertészeti termékek (zöldségek és gyümölcsök) postharvest tárolástechnológiája tudományterületen, speciálkollégiumok szervezése és tartása, részvétel az Élelmiszertudományi Kar képzéseiben. Idegen nyelvű előadások és gyakorlatok tartása. Tantárgyi programok és tematikák kidolgozása, azok folyamatos fejlesztése. Rendszeres vizsgáztatás (kollokvium, szigorlat, záróvizsga), részvétel a doktori képzésben. Tankönyvek, jegyzetek, oktatási segédanyagok készítése. Oktatói utánpótlás nevelése. Tudományos diákkörös, szakdolgozatot, illetve diplomamunkát készítő hallgatók munkájának irányítása. Részvétel az egyetemi, kari és intézeti közéletben. Országos, illetve nemzetközi szakmai-közéleti tevékenység végzése. A tanársegédek és adjunktusok munkájának szakmai segítése, szakmai irányítása és ellenőrzése. Elsősorban kertészeti termékek postharvest minőségvizsgálata területén kutatási tevékenységként alap- és alkalmazott kutatómunka végzése, önálló tudományos munka végzése, kutatócsoport vezetése, rendszeres hazai és nemzetközi tudományos publikációs tevékenység folytatása, törekvés tudományos műhely kialakítására. Rendszeres kapcsolattartás a szakterületéhez kapcsolódó termelési gyakorlattal, az új kutatási eredmények gyakorlati alkalmazásának elősegítése, figyelemmel kísérése és a tananyagba való beépítése. Előadások tartásával aktív részvétel hazai és külföldi szakmai tanácskozásokon, konferenciákon. Részvétel a záróvizsgák, felvételi vizsgák lebonyolításában. Oktatás- vagy kutatásfejlesztési pályázatok készítése és benyújtása, elnyert pályázat esetén a témavezetői feladatok ellátása, részvétel a pályázat megvalósításában. Részvétel minden egyéb, az oktatással, kutatással és az Egyetem, a Kar és az Intézet működésével kapcsolatos olyan oktatói munkában, amellyel az illetékes munkáltatói jogkörgyakorló megbízza.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

* Egyetem, élelmiszermérnök szakirányú végzettség,
* Tudományos fokozat (PhD);
* Legalább 10 éves felsőoktatási oktatói tapasztalat, beleértve minden olyan tapasztalatot, amely a felsőoktatási képzéshez szorosan kapcsolódik, különösen az eredményes tudományos diákköri tevékenységet, a demonstrátori megbízást, a doktori képzés idejét és az óraadó oktatói tevékenységet;
* Az érintett alkalmas legyen idegen nyelven előadást, szemináriumot tartani;
* Amennyiben a pályázó nem habilitált, az érintett által művelt tudományterületnek, illetve az általa oktatott diszciplínának nemzetközi szintű ismeretét és ennek egyetemi szinten történő előadására való képességet a jelöltnek a karon nyilvánosan meghirdetett, bíráló bizottság jelenlétében tartott magyar és idegen nyelvű előadáson kell bizonyítania;
* A pályázó önállóan vagy társszerzővel megírt jegyzetek, tudományos tevékenységét dokumentáló hazai publikációk, önálló vagy társszerzővel megírt idegen nyelvű publikáció, hazai nemzetközi vagy külföldi tudományos konferencián tartott előadás szerzője legyen;
* A pályázó alkalmas legyen a hallgatók, a doktori képzésben részt vevők, a tanársegédek tanulmányi, tudományos munkájának vezetésére;
* Cselekvőképesség, büntetlen előélet;
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy.

**A pályázat részeként benyújtandó iratok, igazolások:**

* A pályázó részletes szakmai, tudományos tevékenységét tartalmazó magyar nyelvű életrajza (amelyben kitér eddigi szakmai, oktatói és tudományos munkájára, kutatási tevékenységére, elért eredményeire, szakmai szervezetekben végzett munkájának ismertetésére, szakmai díjaira);
* Egyetemi végzettséget, tudományos fokozatot, habilitációt, idegennyelv-ismeretet, egyéb szakmai képesítést tanúsító okiratok másolata, idegen nyelvű oklevél/bizonyítvány esetén annak hiteles fordítása, és honosítása vagy ekvivalenciája;
* Amennyiben a pályázó végzettségét illetően idegen nyelvű okirattal rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található;
* Hazai és nemzetközi szervezetekben végzett tevékenységének leírása, a nemzetközi tudományos életben való részvételének bemutatása, hazai és külföldi referenciák másolatai, tanulmányutak felsorolása;
* Részletes publikációs lista illetve a tudománymetriai adatok és a konferenciákon megtartott előadások jegyzéke (amennyiben nem kívánja csatolni, tegye hozzáférhetővé a publikációkra vonatkozó adatok megismerését a Magyar Tudományos Művek Tárában (MTMT);
* A magyar nyelvű nyilvános bemutatkozó előadás témája és témavázlata;
* Nyilatkozat arról, hogy a pályázó melyik idegen nyelvből vállalja az idegen nyelvű előadás megtartását, illetve az idegen nyelvű előadás témája és témavázlata (a habilitált jelölt mentesül az előadások megtartása alól);
* Tudományos tevékenységről szóló adatlap, valamint a személyi adatlap (a pályázati anyagtól elkülönítetten, 1 példányban);
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata; a büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* A pályázó nyilatkozata arról, hogy az eljárásban résztvevők a pályázati anyagba betekinthetnek és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* Minden olyan okirat, amelyet a pályázó a pályázat elbírálása szempontjából fontosnak tart.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2020. július 10.

A pályázati kiírással kapcsolatosan további információt Dr. Hitka Géza egyetemi docens, mb. intézetigazgató nyújt, a 06 1 305 7662 -os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (1118 Budapest, Villányi út 29-43. ). Kérjük a borítékon feltüntetni a pályázati adatbázisban szereplő azonosító számot: SZIE-ETK/531-1/2020. , valamint a munkakör megnevezését: egyetemi docens.

**és**

* Elektronikus úton Budai Campus, Humánerőforrás-gazdálkodási Főosztály, Személyügyi és Fejlesztési Osztály részére a bci.human@szie.hu e-mail címen keresztül oldalon keresztül.

**és**

* Személyesen: Budai Campus, Humánerőforrás-gazdálkodási Főosztály, Személyügyi és Fejlesztési Osztály, Budapest, 1118 Budapest, Villányi út 29-43. K. II. .

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2020. július 24.

**A pályázati kiírás további közzétételének helye, ideje:**

* NKI és SZIE honlapja - 2020. június 25.

**A munkáltatóval kapcsolatos egyéb lényeges információ:**

A papíralapú pályázatnak a SZIE Rektorának címezve kell a benyújtási határidőig postai úton vagy személyes átadás által beérkeznie a Budai Campus, Humánerőforrás-gazdálkodási Főosztály, Személyügyi és Fejlesztési Osztály részére bekötött vagy befűzött formában, tartalomjegyzék szerinti összeállításban, 1 eredeti és 4 másolati példányban (személyes benyújtás esetében munkaidőben). A pályázat benyújtásával egyidejűleg a pályázati anyagot – (Word formátumban és egy fájlban), a végzettséget igazoló okleveleket és az erkölcsi bizonyítványt (PDF-ben) – elektronikusan is meg kell küldeni. A pályázathoz szükséges nyomtatványok, illetve az összeállítással és a benyújtással kapcsolatos információk a Kar személyügyi referens munkatársaitól a bci.human@szie.hu e-mail címen kérhetők. A munkáltató fenntartja a jogot a pályázat visszavonására.

**A munkáltatóval kapcsolatban további információt a www.szie.hu honlapon szerezhet.**

**A KÖZIGÁLLÁS publikálási időpontja:** 2020. június 25.

A pályázati kiírás közzétevője a Belügyminisztérium (BM). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.

|  |
| --- |
|  |